Tərlan Əhmədov

Tərlan Musa oğlu Əhmədov (d. 17 noyabr 1971, Əli Bayramlı) — azərbaycanlı futbolçu, məşqçi. Futbolçu karyerasında müdafiəçi, hücumçu mövqelərində çıxış etmişdir. "SSRİ"-nin yeniyetmələrdən ibarət yığma komandası ilə futbol üzrə Avropa çempionu.

 Bioqrafiya 
Azərbaycanın "Termist" (Bakı), "Neftçi" (Bakı), "Turan" (Tovuz), "Qarabağ" (Ağdam), "Şəfa" (Bakı) klublarında oynayıb.

90-cı illərdə Rusiyanın Terek (Qroznı), Anji (Mahaçqala) klublarında çıxış etmişdir.

2000-ci ildə Qurban Qurbanovun oynadığı "Fakel" (Voronej) klubuna keçid edir, lakin yeni klubda problemlər yaşayır və mövsüm ərzində klubdan ayrılır."Факел" и его легионеры  

2000/01 mövsümünü "Neftçi"də keçirir. 18 oktyabr 2001-ci ildə komandanın baş məşqçisi Kazbek Tuayev ilə aralarında yaşanan münaqişə səbəbindən "Neftçi"dən qovulur. Daha sonra "Şəfa" klubunda oynamağa başlayır.

2002/03 mövsümündə Azərbaycanda oynaya bilmədiyi üçün İranın yüksək liqa komandası "İstiqlal"ın dəvətini qəbul etdi. 2003-cü ildə "Volın" (Lutsk) klubuna keçid etdi və bu klubda mövsüm boyunca Ukraynanın yüksək liqasında 22 matç keçirmişdir. Tərlan Əhmədov "Volın"da Kamal Quliyev və Fərrux İsmayılov ilə birlikdə çıxış etmişdir.

2004-cü ildə "Volın" ilə müqaviləsi bitdikdən sonra yenidən Azərbaycana — "Qarabağ-Azərsun" klubuna qayıtdı.

2004–2006-cı illərdə "Karvan" (Yevlax) komandasında oynamışdır.Тарлан Ахмедов после завершения карьеры хочет открыть футбольную школу    Kluba Azərbaycan çempionatında mükafat alması üçün iki mövsüm ard-arda kömək etmişdir.

2006–2009-cu illərdə baş məşqçi Əsgər Abdullayevin dəvəti ilə Azərbaycan Premyer Liqasının "Olimpik-Şüvəlan" klubunda oynamış, komandanın kapitanı olmuşdur.

2008-ci ildə, hələ futbolçu olarkən B kateqoriyasında məşqçilik lisenziyası almışdır.

2009-cu ildə futbolçu karyerasını bitirməyə qərar verərək məşqçiliyə başladıTərlan Əhmədov futbolçu karyerasını başa vurdu  .

2009-cu ilin iyun ayından "Xəzər-Lənkəran" klubunun baş məşqçisi Ağasəlim Mircavadovun köməkçisi vəzifəsində çalışıb. 2009/10 mövsümünün sonunda ailə səbəbləri ilə əlaqədar klubdan ayrıldı.

2011-ci ildə "Neftçi" (Bakı) klubunda baş məşqçinin köməkçisi kimi işləmişdirБеюкага Гаджиев назначен на пост главного тренера "Нефтчи" .

 Azərbaycan millisi 
1992–2005-ci illər arasında Azərbaycan milli futbol komandasında çıxış etmiş və 75 oyun keçirmişdir. Milli komandada ilk oyununu 19 sentyabr 2002-ci ildə Gürcüstan milli futbol komandasına qarşı oynayıb.

Milli komandada son görüşünü 7 sentyabr 2005-ci ildə Avstriya milli futbol komandasına qarşı dünya çempionatının seçmə oyununda keçirib.

Dəfələrlə milli komandanın kapitanı təyin edilmişdir və kapitan sarğısını ən çox qoluna taxmış futbolçulardan biridir.

 Nailiyyətləri 

 Şəxsi 
 "Azərbaycanda ilin futbolçusu" (1): 1999 (Futbol+ qəzetinin nəticələrinə əsasən"Futbol+" 2006-nın ən yaxşılarını seçir  )

 Komanda 

 Çempionat 
 Azərbaycan çempionatının gümüş medal mükafatçısı: 1993/94 ("Qarabağ"), 2005/06 ("Karvan"), 2007/08 ("Olimpik")
 Azərbaycan çempionatının bürünc medal mükafatçısı: 1992 ("Turan"), 1998/99, 1999/2000 ("Neftçi"), 2004/05 ("Karvan")

 Kubok 
 Azərbaycan Kubokunun qalibi: 1993 ("Qarabağ")

 Milli 
 Avropa çempionu: 1990 (SSRİ U-18)

 İstinadlar 

 Xarici keçidlər 
 Tarlan Akhmedov — International Appearances, www.rsssf.com 

Kateqoriya:SSRİ futbolçuları
Kateqoriya:Şəfa FK oyunçuları
Kateqoriya:Azərbaycan futbol məşqçiləri
Kateqoriya:Neftçi PFK məşqçiləri
Kateqoriya:Azərbaycan futbolçuları
Kateqoriya:Azərbaycan milli futbol komandasının oyunçuları
Kateqoriya:Neftçi PFK oyunçuları
Kateqoriya:Qarabağ FK oyunçuları
Kateqoriya:Turan Tovuz PFK oyunçuları
Kateqoriya:Karvan İK oyunçuları
Kateqoriya:İstiqlal FK oyunçuları
Kateqoriya:AZAL Bakı PFK oyunçuları
Kateqoriya:Legioner Azərbaycan futbolçuları
Kateqoriya:Azərbaycanın kişi futbolçuları
Kateqoriya:Şamaxı FK məşqçiləri
Kateqoriya:Ukrayna Premyer Liqasının oyunçuları
Kateqoriya:Rusiya Premyer Liqası futbolçuları
Kateqoriya:Kəpəz PFK məşqçiləri
Kateqoriya:Volın Lutsk FK oyunçuları
Kateqoriya:Anji Mahaçqala FK oyunçuları
Kateqoriya:Axmat FK oyunçuları
Kateqoriya:Ukraynada legioner Azərbaycan idmançıları